পবিত্র রমজান মাস আসলেই ব্যাঙের ছাতার মত গজিয়ে উঠা কিছু খ্যাত-অখ্যাত সংগঠন ও রাজনৈতিক দলের অঙ্গ সংগঠনের নাম ভাঙ্গিয়ে এক শ্রেণির অতি উৎসাহী নেতাকর্মী ইফতার পার্টির আয়োজন করে থাকে। এসব অনুষ্ঠানে দাওয়াত দেয়া হয় সমাজের বিভিন্ন স্তরের লোকজনকে। তবে বেশিরভাগ ক্ষেত্রে প্রাধান্য পায় যাদের কাছ থেকে কিছু দয়া দাক্ষিণ্য জুটে। ইফতার পার্টি প্রকৃত রোজাদার ও বিপণœ হকদারদের কপালে ইফতারের প্যাকেট ভুলেও জুটে না। ইফতার পার্টির আয়োজকরা বেশিরভাগ সমাজের বিভিন্ন স্তরের জনপ্রতিনিধি, ব্যবসায়ী ও অর্থশালীদের কাছ থেকে চাঁদা আদায় করে এসব ইফতার পার্টির আয়োজন করে থাকে বলে গরীব বিপণœদের কপালে ইফতারের প্যাকেট জুটে না। কারণ কথায় আছে ‘নিষ্ফলা গাছে বানরও উঠে না’। ইফতার পার্টির আয়োজকরা ইফতার পার্টির ব্যয় বহনের জন্য জনপ্রতিনিধি, ব্যবসায়ী ও অবৈধভাবে সম্পদ অর্জনকারীদের কাছ থেকে নানা কাকুতি মিনতি করে নগদ টাকা সংগ্রহ করে থাকে। এ টাকা দিয়ে তারা ইফতার পার্টির আয়োজন করে। এতে দাওয়াত পায় সমাজের জনপ্রতিনিধি, অর্থশালী ব্যবসায়ী ও সমাজের প্রভাবশালীরা। ভুলেও এসব ইফতার পার্টিতে ভুখা নাঙ্গা, হতভাগা, হতদরিদ্র ও কাঙ্গাল শ্রেণির লোকজন ইফতার পার্টির ধারে কাছেও স্থান পায় না। সারাদিন আল্লাহর সন্তুষ্টি অর্জনের জন্য রোযা রেখে অবৈধভাবে অর্জন করা অর্থের বিনিময়ে উন্নতমানের ইফতার করে লাভটা কি? এর পিছনে কোন যুক্তি আছে কি?